ഗതാഗത മന്ത്രിയുടെ വാദം തെറ്റ്:ഡ്രൈവേഴ്സ് യൂണിയന് ചങ്ങനാശേരി: ശമ്ബള പരിഷ്കരണ നടപടികള് തീരുമാനിക്കാന് 30 മണിക്കൂര് സമയംപോലും തൊഴിലാളി സംഘടനകള് സാവകാശം നല്കിയില്ലായെന്ന ഗതാഗത വകുപ്പുമന്ത്രിയുടെ വാദം വസ്തുതാവിരുദ്ധമാണെന്ന ട്രാന്സ്പോര്ട്ട് ഡ്രൈവേഴ്സ് യൂണിയന് സംസ്ഥാന വര്ക്കിംഗ് പ്രസിഡന്റ് സണ്ണി തോമസ്.20 ദിവസം മുന്പ് മാനേജ്മെന്റിന് നല്കിയ പണിമുടക്ക് നോട്ടീസും പ്രകാരമാണ് ഭരണപ്രതിപക്ഷ വ്യത്യാസമില്ലാതെ തൊഴിലാളികള് ഒന്നാകെ സമരത്തിനിറങ്ങിയത്.പത്തുവര്ഷമായി ശമ്ബളപരിഷ്കരണം നടപ്പാക്കാത്ത കേരളത്തിലെ ഏക പൊതമേഖലാ സ്ഥാപനമാണ് കെഎസ്.ആര്.ടി.സി.കഴിഞ്ഞ ജൂണ് 30 നു ശമ്ബളപരിഷ്കരണം നടപ്പാക്കുമെന്ന മന്ത്രിയുടെ പ്രഖ്യാപനം 4 മാസം പിന്നിട്ടിട്ടും പ്രാവര്ത്തികമാക്കാനായില്ല. അശാസ്ത്രീയമായ 12 മണിക്കൂര് ഡ്യൂട്ടി പരിഷ്കരണം പിന്വലിക്കണമെന്ന് ആവര്ത്തിച്ച് ആവശ്യപ്പെട്ടിട്ടും നാളിതുവരെ നടപടിയില്ല.ഒക്ടോബറില് ജോലി ചെയ്ത ശമ്ബളംപോലും തൊഴിലാളികള്ക്കു കൊടുക്കാന് കഴിഞ്ഞിട്ടില്ല. സമരമല്ലാതെ തൊഴിലാളിയുടെ മുമ്ബില് മറ്റെന്താണ് മാര്ഗമെന്നും ഭാരവാഹികള് പറഞ്ഞു.